సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్టీఆర్ ఏడ్చేశాడు.. ఎందుకో తెలుసా
ఎన్టీఆర్ తన 13 ఏళ్ల కల నెరవేరిందని ఏడ్చేశాడు.. ఏంటా కల?
TNN | Updated:
Sep 14, 2016, 01:53PM IST
జూనియర్ ఎన్టీఆర్ ఎమోషనల్ స్పీచ్ లు ఇవ్వడంలో దిట్ట .. అంతే కాదండోయ్ సెన్సిటివ్ విషయాల్లో చిన్న పిల్లాడిలా ఏడ్చేస్తాడు. అలాంటి సంఘటనే జనతా గ్యారేజ్ సక్సెస్ మీట్ లో జరిగింది. మంగళవారం జరిగిన జనతా గ్యారేజ్ సక్సెస్ మీట్ లో అభిమానులను ఉద్దేశించి భావోద్వేగ ప్రసంగం చేశారు. ‘మీకు ముందే చెప్పాను మీ ముఖాల్లో నిజమైన వెలుగులు కనిపిస్తాయని.. అది 13 ఏళ్ల తరువాత నిజమైంది. జనతా గ్యారేజ్ విజయం జనం సాధించిపెట్టిన విజయం. సినిమాపై రకరకాల గాసిప్‌లు వచ్చినా నా అభిమానులు , మూవీ లవర్స్ గ్యారేజ్‌‌ని ఆదరించిన తీరు అద్భుతం. ఈ సినిమా మీతో పాటు నాకు కూడా మంచి ఊపునిచ్చింది అదే ఉత్సాహంతో ఇలాంటి సినిమాలు ​మరిన్ని తీస్తాను. బతికినంత కాలం అభిమానులను ఇలాగే అలరిస్తూ ఉంటా.. వారి అభిమానాన్ని పొందుతూనే ఉంటా... అభిమానుల ముందు తలెత్తుకు తిరిగే విజయాన్ని అందించిన కొరటాల శివకు రుణపడి ఉంటాను’ అంటూ యంగ్ టైగర్ భావోద్వేగంతో ప్రసంగించారు. ఆనందంతో వచ్చే కన్నీటిని ఆపుకుంటున్నా అంటూనే ఆయన కన్నీటి పర్యంతం అయ్యారు. ఓ భారీ విజయం ఇచ్చిన ఆనందం ఇలాగే ఉంటుంది మరి.